Document ID: /roh_data/filtered/fineweb-2-filterrobots_roh.jsonl.gz/4035

Ils New England Patriots cun il quarterback Tom Brady han gudagnà la sisavla giada il Super Bowl. Il favurit ha battì ad Atlanta en il 53avel Super Bowl ils Los Angeles Rams cun 13:3. Cun questa victoria han ils Patriots uss egualisà lur victorias cun quellas dals Pittsburgh Steelers che han medemamain 6 victorias e mantegnan il record. Tom Brady ha manà ils Patriots a tuttas 6 victorias, quai n'ha anc nagin dumagnà avant el. Uschia ch'el mantegna ses status da legenda.
Il pli bass score da l'entira istorgia dal Super Bowl
La terza giada suenter 1994 ed il 2000 è Atlanta stà la tribuna per il Super Bowl. 75'000 aspectaturs èn stads al lieu e radund 110 milliuns aspectaturs Americans han guardà live il gieu en la televisiun. Cun 13:3 per New England hai dà ils pli paucs puncts da l'istorgia dal Super Bowl. Enfin uss era la marca la pli bassa quella da l'onn 1974, là ha Miami battì Washington cun 14:7.
RR novitads 06:00